# Parc Nacional de Haleakalā

El Parc Nacional de Haleakalā (Haleakalā National Park) és un parc nacional dels Estats Units situat a l'Illa de Maui a l'estat de Hawaii. El parc cobreix una superfície de 134,62 quilòmetres quadrats, dels quals 77,98 han estat designats com una àrea salvatge. El 2000, el nom va ser canviat de "Haleakala"" a "Haleakalā" per la Llei per a la Correcció Lingüística dels Parcs Nacionals Hawaians (Hawaiian National Park Language Correction Act) del 2000.
El parc va ser originalment part del Parc Nacional de Hawaii que es va establir el 1916. Aquest parc es va dividir en el Parc Nacional dels Volcans de Hawaiʻi i el Parc Nacional de Haleakalā el 1961. La zona del parc va ser declarada una Reserva de la Biosfera de la UNESCO el 1980. Haleakalā significa "casa del sol" en hawaià. Segons una llegenda local, el semidéu Maui havia empresonat el sol aquí a la fi d'allargar el dia. El parc compta amb el volcà inactiu Haleakalā que va entrar en erupció més recentment en algun moment entre el 1480 i el 1600 dC, així com la regió costanera Kipahulu.
Hi ha més espècies en perill d'extinció al Parc Nacional de Haleakalā que a qualsevol altre parc nacional dels Estats Units. Un bon exemple és l'espasa platejada de Haleakalā (Argyroxiphium sandwicense subesp. macrocephalum) que cobria Haleakalā de tal manera que la muntanya semblava com si estigués coberta de neu. El nēnē (o l'oca de Hawaii) també es pot veure en el seu hàbitat natural al cràter del Haleakalā. Encara que el nēnē es va extingir per complet al parc, el 1946 es va reintroduir amb l'ajuda dels boy scouts que van portar les aus joves a la cimera en les seves motxilles. Els amics del parc encara tenen l'oportunitat d'adoptar un nēnē com una manera de facilitar la supervivència de l'espècie.

## Referències

* ↑ «Wilderness Area». National Park Service. [Consulta: 14 març 2012].
* ↑ «Listing of Acreage as of 12/13/2011». Land Resource Division, National Park Service. Arxivat de l'original el 2012-10-26. [Consulta: 8 març 2012].
* ↑ «Hawaiian National Park Language Correction Act of 2000 (S.939)». Arxivat de l'original el 2013-08-14. [Consulta: 15 març 2012].
* 1 2 «Timeline». National Park Service. [Consulta: 14 març 2012].
* ↑ «Biosphere Reserve Information: United States of America: Hawaiian Islands». United Nations Educational, Scientific and Cultural Organization. [Consulta: 2 desembre 2009].
* ↑ Westervelt, WD. «Legends of Maui: A Demi-God of Polynesia and His Mother Hina», 1910. [Consulta: 14 març 2012].
* ↑ «Youngest lava flows on East Maui probably older than A.D. 1790», 04-10-1999. [Consulta: 14 març 2012].
* ↑ Westervelt, WD. «Legends of Maui: A Demi-God of Polynesia and His Mother Hina, Chapter IV: Maui Snaring the Sun», 1910. [Consulta: 14 març 2012].
* ↑ Alternativament aquesta regió es pot escriure Kīpahulu
* ↑ «Issues». Friends of Haleakalā National Park. [Consulta: 7 març 2009].
* ↑ «Silverswords of Hawaii». Hawaii Guide. [Consulta: 14 març 2012].
* ↑ Hurley, Timothy. «Maui's Boy Scouts mark 40-year link to nene». Honolulu Advertiser, 13-07-2002. [Consulta: 14 març 2012].
* ↑ «Adopt-a-Nene Program». Friends of Haleakalā National Park. [Consulta: 14 març 2102].

## Vegeu també

* Parc Nacional dels Volcans de Hawaiʻi

## Enllaços externs

* Haleakalā National Park (anglès) (castellà)